খারাপ খবর ভারতীয় শিবিরে! মাথায় চোট পেলেন তারকা ক্রিকেটার

ওয়েব ডেস্ক : এশিয়া কাপে রবিবার ফের মুখোমুখি হতে চলেছে ভারত ও পাকিস্তান (India vs Pakistan Match)। তবে এর আগে খারাপ খবর ভারতীয় শিবিরে (Team India)। ওমানের বিরুদ্ধে মাথায় চোট পেয়েছেন অক্ষর প্যাটেল (Axar Patel)। ফলে রবিবার হইভোল্টেজ ম্যাচে তিনি মাঠে নামতে পারবেন কি না, তা নিয়ে তৈরি হয়েছে অনিশ্চিয়তা।

শুক্রবার, ১৯ সেপ্টেম্বর আবুধাবিতে ওমানের (Oman) বিরুদ্ধে ম্যাচের সময় মাথায় চোট পান অক্ষর। হামাদ মির্জা একটি শট মেরেছিলেন। সেই ক্যাচটি ধরার চেষ্টা করেছিলেন ভারতীয় অলরাউন্ডার। কিন্তু সেটা তিনি ধরতে পারেননি। বরং সেই সময় তিনি মাটিতে পড়ে গিয়ে মাথায় চোট পান। তবে চোট কতটা গুরুতর সেই বিষয়ে কিছু জানা যায়নি। তবে সূত্রের খবর, পাকিস্তানের বিরুদ্ধে তিনি নাও খেলতে পারেন। ভারতের বোলিং কোচ টি দিলীপ জানিয়েছেন সব ঠিক আগে। কিন্তু অনেকেই আশ্বস্ত হচ্ছেন না।

আরও খবর : ওমানের বিরুদ্ধে লড়ে জিতল ভারত

অন্যদিকে, গ্রুপ পর্বে পাকিস্তানের বিরুদ্ধে ব্যাট হাতে মাঠে নামার সুযোগ পাননি অক্ষর (Axar Patel)। তবে বল হাতে গুরুত্বপূর্ণ ভূমিকা পালন করেছিলেন তিনি। সেই ম্যাচে ৪ ওভারে ১৮ রান দিয়ে নিয়েছিলেন ২ উইকেট। প্যাবিলয়নের রাস্তা দেখিয়েছিলেন পাক অধিনায়ক সলমন আলি আঘা ও ফখর জামানকে। এর পরে ওমানের বিরুদ্ধে ব্যাটিং করার সুযোগ পেয়েছিলেন তিনি। ১৩ বলে ২৬ রান করেছিলেন তিনি। ১ ওভার বলও করেছিলেন ভারতীয় এই অলরাউন্ডার।

এখন প্রশ্ন উঠছে, অক্ষর যদি রবিবারের ম্যাচ না খেলেন, তাহলে তাঁর বদলি কে হবেন? তা নিয়ে প্রশ্ন উঠছে। দলে এখনও রয়েছেন কূলদীপ যাদব ও বরুণ চক্রবর্তীর মতো স্পিনাররা। অন্যদিকে স্ট্যান্ডবাই হিসেবে রয়েছেন ওয়াশিংটন সুন্দর ও রিয়ান পরাগরা। তবে অক্ষর না অন্য কেউ রবিবারের ম্যাচে প্রথম একাদশে জায়গা পাবেন ? এখন সেটাই দেখার